<classify> Aliyekuwa mlinda lango namba moja wa Klabu ya Yanga Benno Kakolanya amesaini mkataba wa miaka miwili na Mabingwa wa Ligi Kuu Soka Tanzania Bara Simba. Kupitia akauntiyao ya Instagram, Simba wamethibitisha taarifa hiyo ikiwa pamoja na kuweka picha ya mchezaji huyo akisaini. Ni Beno Kakolanya. Hakuna ubishi kuwa huyu ni moja ya makipa wenye uwezo mkubwa nchini na tunaamini akishirikiana na wenzake katika kikosi chetu watatuwezesha kuongeza ukubwa wa timu na kutupatia mataji msimu ujao. Tumeshamalizana nae kwa mkataba wa miaka miwili. NguvuMoja. Kakolanya na Yanga kwa pamoja waliridhia kuvunja mkataba baada ya mlinda lango huyo kudaiwa kujiengua wakati timu hiyo ikiwa kambini na hivyo kocha kuamua kutomtumia tena mpaka pale uamuzi wa kuvunja mkataba wake ulipofikiwa. Kakolanya ni moja ya makipa bora kwa sasa nchini licha kwamba kukaa kwake nje kwa muda katika tasnia ya soka kunaweza kumpunguzia makali. Anatarajiwa kukumbana na upinzani mkubwa kutoka kwa kipa namba moja wa Simba, Aishi Manula na Deogratius Munishi Dida ambao kwa sasa ndiyo wapo na klabu hiyo. Kusajiliwa kwa Kakolanya kunafanya idadi ya jumla ya makipa wanne Simba SC, Aishi Manula, Deogratias Munishi Dida na chipukizi Abdul Salim anayeinukia vizuri. Kakolanya alisajiliwa Yanga SC mwaka juzi kwa ajili ya kwenda kuchukua nafasi za makipa walioonekana wanaelekea kuchoka, Deo Munishi Dida na Ally Mustafa Barthez, lakini hata hivyo akashindwa pamoja na wawili hao kuondoka. Kwa misimu miwili aliyokaa Yanga, Kakolanya amedaka mechi 24 tu. Ni Beno Kakolanya. Hakuna ubishi kuwa huyu ni moja ya makipa wenye uwezo mkubwa nchini na tunaamini akishirikiana na wenzake katika kikosi chetu watatuwezesha kuongeza ukubwa wa timu na kutupatia mataji msimu ujao. Tumeshamalizana nae kwa mkataba wa miaka miwili. NguvuMoja A post shared by Simba Sports Club simbasctanzania on Jun 14, 2019 at 3:02am PDT  <topic>: MICHEZO 